1. 11 brigádnikov oberalo jablká. Každému pri odchode odvážili nazbierané množstvo. Odvážené údaje zapíšte do poľa. Vypíšte obsah poľa na obrazovku. Spočítajte koľko kg jabĺk brigádnici spolu nazbierali. Výsledok vypíšte a vypíšte aj priemer nazbieraných jabĺk na brigádnika. Vypíšte koľko kg nazbieral najšikovnejší brigádnik a vypíšte koľko kg nazbieral najmenej šikovný brigádnik. Za 1kg jabĺk brigádnikom zaplatili 40 centov. Koľko eur spolu brigádnici zarobili.

Bonus: Vypíšte poradie najšikovnejšieho a najmenej šikovného brigádnika. Vypíšte koľko zarobili jednotliví brigádnici.

(Roland Agh)

1. 12 zberačov zbieralo na samozbere jahody. Každému pri odchode odvážili nazbierané množstvo. Odvážené údaje zapíšte do poľa. Vypíšte obsah poľa na obrazovku. Spočítajte koľko kg jahôd zberači spolu nazbierali. Výsledok vypíšte a vypíšte aj priemer nazbieraných jahôd na zberača.Vypíšte koľko kg nazbieral najšikovnejší zberač a vypíšte koľko kg nazbieral najmenej šikovný zberač. Za 1kg jahôd museli zberači zaplatiť 1,95 eura. Koľko eur spolu zberači zaplatili.

Bonus: Vypíšte poradie najšikovnejšieho a najmenej šikovného zberača. Vypíšte koľko zaplatili jednotliví zberači.

(Tamás Bagin)

1. 20 bežcov bežalo orientačné preteky. Neštartovali naraz, každému sa meral čas samostatne. Pri dobehnutí zapísali bežcovi čas. Zapíšte údaje do poľa. Vypíšte obsah poľa na obrazovku. Zistite čas najrýchlejšieho bežca a čas najpomalšieho bežca. Spočítajte aký bol priemerný čas potrebný na zabehnutie pretekov. Spočítajte celkový čas všetkých bežcov. Vypíšte či aspoň jeden z bežcov zbehol pretek za menej ako 1 hodinu.

Bonus: vypíšte poradie najrýchlejšieho a najpomalšieho bežca. Vypíšte čas pretekárov, ktorí sa umiestnili na druhom a treťom mieste.

(Alex Kecskés)

1. 8 plavcov plávalo štafetu 8x100m. Každému sa meral čas zvlášť. Zapíšte výsledné časy do poľa a pole vypíšte na obrazovku. Zistite aký čas potrebovali na zaplávanie celej štafety. Zistite priemerný čas na plavca. Vypíšte aký bol najkratší čas a aký bol najrýchlejší čas. Zistite o koľko boli pomalší ako je svetový rekord 6min.

Bonus: vypíšte číslo najpomalšieho a najrýchlejšieho plavca. Vypíšte čas druhého a tretieho najrýchlejšieho plavca.

(Erik Kečkéš)

1. Učiteľ zapisuje 15 žiakom percentuálne hodnotenie z predmetu Informatika. Zapíšte údaje do poľa. Vypíšte pole na obrazovku. Vypíšte priemer dosiahnutých percent na žiaka. Vypíšte percentuálne hodnotenie najlepšieho žiaka a najhoršieho žiaka. Zistite koľko študentov malo jednotku – teda dosiahlo viac ako 85%.

Bonus: vypíšte poradie najlepšieho a najhoršieho žiaka. Vypíšte koľko žiakov dosiahlo nadpriemerné hodnotenie. Vypíšte známku pre každého žiaka (známky sú odstupňované po 15%).

(Lukáš Kelemen)

1. Prijímacích skúšok sa zúčastnilo 17 študentov. Dosiahnuté percentuálne hodnotenie zapíšte do poľa. Vypíšte pole na obrazovku. Vypíšte priemerné percentuálne hodnotenie na uchádzača. Zistite najšikovnejšieho uchádzača a posledného v poradí. Zistite koľko študentov bolo prijatých ak hranica na prijatie bola 75%.

Bonus: Vypíšte poradie najlepšieho a najhoršieho uchádzača. Vypíšte zoznam uchádzačov a ku každému údaj – Prijatý alebo Neprijatý.

(Martin Kopáč)

1. Vysokoškoláci súťažili v pití piva. Každému po skončení súťaže zapísalo koľko pohárov piva vypil. Zapíšte údaje do poľa. Vypíšte obsah poľa na obrazovku. Zistite koľko pohárov vypili všetci súťažiaci. Koľko bol priemer na súťažiaceho. Koľko pohárov vypil víťaz a koľko posledný. Koľko zaplatili za pivo ak pohár piva stojí 1,2 eura.

Bonus: Vypíšte poradie víťaza a poradové číslo posledného. Zistite či náhodou na prvom mieste nebolo viac súťažiacich, ak áno, koľko ich bolo.

(Boris Košťálik)

1. Vytvorte pole 9 desatinných čísel a napňte ho váhou 9 ulovených rýb. Vypíšte pole na obrazovku a vypíšte poradové číslo a váhu najmenšej a najväčšej ryby. Zistite koľko rýb musel pustiť, to je koľko rýb vážilo menej ako 0.5kg. Vypíšte váhu rýb, ktoré si nechal a koľko bol priemer ponechaných rýb.

Bonus: Vypíšte 3 najväčšie ryby.

(Kristián Kürti)

1. Vytvorte pole 8 celých čísel. Do poľa načítajte koľko kg papiera priniesli triedy do zberu. Vypíšte koľko papiera nazbierali triedy spolu. Koľko škola získala za odovzdaný papier, ak 1kg papiera stojí 50 centov. Vypíšte poradové číslo triedy, ktorá nazbierala najviac papiera. Vypíšte primernú váhu na triedu. Vypíšte koľko tried nazbieralo viac ako 100kg.

Bonus: vypíšte 3 najlepšie triedy.

(Adam Laszab)

1. Načítajte do poľa 20 čísel. Do druhého poľa evidujte výskyty čísel 0..9., t.j. vytvorte štatistiku: číslo 0 bolo zadané 3x, číslo 1 bolo zadané 2x, .... číslo 9 bolo zadané 0x

(Dominik Major)

1. Mincovka - Zamestnancovi sa vypláca výplata v hotovosti. Vypočítajte počet jednotlivých bankoviek a mincí (100,50,20,10,5,2,1,50c,20c,10c) potrebných na vyplatenie výplaty. (Pomôcka: použite modulo delenie)

(Andrej Kuchta)

1. Napíšte program, ktorý zamení prvky poľa

1 na N

2 na N-1

3 na N-2 atď

(Nikolas Štrbo)

1. Naprogramujte LOTO, používateľ zadá 3 čísla od 1 do 35. Program vygeneruje 5 čísel do poľa od 1 do 35. Vyhodnoťte úspešnosť tipovania - koľko čísel uhádol.

(Róbert Meňuš)

1. 8 plavcov plávalo štafetu 8x100m. Každému sa meral čas zvlášť. Zapíšte výsledné časy do poľa a pole vypíšte na obrazovku. Zistite aký čas potrebovali na zaplávanie celej štafety. Zistite priemerný čas na plavca. Vypíšte aký bol najkratší čas a aký bol najrýchlejší čas. Zistite o koľko boli pomalší ako je svetový rekord 6min.

Bonus: vypíšte číslo najpomalšieho a najrýchlejšieho plavca. Vypíšte čas druhého a tretieho najrýchlejšieho plavca.

(Matej Svrček)

1. 12 zberačov zbieralo na samozbere mahule. Každému pri odchode odvážili nazbierané množstvo. Odvážené údaje zapíšte do poľa. Vypíšte obsah poľa na obrazovku. Spočítajte koľko kg marhúľ zberači spolu nazbierali. Výsledok vypíšte a vypíšte aj priemer nazbieraných marhúľ na zberača.Vypíšte koľko kg nazbieral najšikovnejší zberač a vypíšte koľko kg nazbieral najmenej šikovný zberač. Za 1kg marhúľ museli zberači zaplatiť 2,64 eura. Koľko eur spolu zberači zaplatili.

Bonus: Vypíšte poradie najšikovnejšieho a najmenej šikovného zberača. Vypíšte koľko zaplatili jednotliví zberači.

(Martin Mesároš)

1. Načítajte do poľa 20 čísel. Do druhého poľa evidujte výskyty čísel 0..9., t.j. vytvorte štatistiku: číslo 0 bolo zadané 3x, číslo 1 bolo zadané 2x, .... číslo 9 bolo zadané 0x

(Dominik Šuráni)